
АНОТАЦИЯ

         Дисциплината “Теория на българската народна хореография” има за основна цел да подготви българските специалисти – художествени ръководители на професионални и самодейни танцови колективи и преподавателите в учебните заведения по специалността като високо квалифицирани хореографи с необходимите теоретични знания в областта на българските фолклорни танци. Бъдещите специалисти трябва да могат да запазят, възкресят и обогатят очарованието на фолклорния танц и вярната атмосфера, която го съпътства в неговото вековно развитие. Да съхранят всички ценности, които народът е вложил в него, като следват логиката на развитието, изграждането и осмислянето му.

         Квалификацията на такива специалисти изисква подготовка със широк обхват на теоретически, педагогически, творчески и практически въпроси, отнасящи се пряко или косвено до народния танц.

         Дисциплината дава основни теоретични познания за произхода, развитието и особеностите на българския танцов фолклор. Заподнава студентите с проблемите на стила и характера на танците от отделните фолклорни области и с начина на издирването и записването на народните танци. Изучаването и преди всички точното и пълноценно усвояване на знанията и уменията, които дава дисциплината “Теория на 

българската народна хореография” се явяват като първостепенна необходимост за работата на бъдещите хореографи, независимо от това дали те ще бъдат преподаватели или педагози – интерпретатори на народния танц, дали ще го обработват и поставят сценично или ще го изучават и обосновават теоретично.

ФОРМИРАНЕ НА ОЦЕНКА
Текущата оценка се оформя основно от оценка на задачата, поставена в резултат на учебно-изследователската работа, отнасяща се до проучване на танците от отделен етнографски микрорайон или селище, като се вземат под внимание и проверките на знанията направени по време на занятията.

КРИТЕРИИ ЗА ОЦЕНЯВАНЕ

1. Ниво на комуникативност
2. Степен на усвояване на учебния материал
3. Умение за водене на дискусия по тематиката
4. Детайлно владеене на стила и характера на изучаваните упражнения
5. Умение за детайлно вникване в различните видове анализ
УЧЕБНА ПРОГРАМА

